b"\n_START_ARTICLE_\nAdventfjorden\n_START_PARAGRAPH_\nAdventfjorden (literalment en noruec: fiord d'Advent) \xc3\xa9s una badia de 7 km de llargada i de 4 km d'amplada al costat sud del fiord de Gel, a la costa oest de l'illa de Spitsbergen. El nom \xc3\xa9s la corrupci\xc3\xb3 d'Adventure Bay, probablement derivat del nom del vaixell balener angl\xc3\xa8s Adventure, el qual recorregu\xc3\xa9 el fiord l'any 1656. El fiord es coneixia originalment en angl\xc3\xa8s com Klass Billen Bay. A la cap\xc3\xa7alera de l'Adventfjorden hi ha la vall d'Advent._NEWLINE_L'antic camp de la mineria de carb\xc3\xb3 anomenat Longyearbyen (actualment la principal poblaci\xc3\xb3 de les Svalbard) es troba a la riba sud d'aquest fiord, mentre un altre antic camp miner actualment abandonat, Hiorthhamn, es troba a la seva riba nord."